Odlučna borba protiv Alchajmera
Stručnjaci su uvereni da bi, uz istraživane i političku podršku, bitka da se savlada Alchajmerova bolest uskoro mogla biti dobijena
Doktor Ron Pitersen, neurolog i pionir u istraživanju Alchajmerove bolesti, bio je medju prvima koji su uspostavili dijagnozu te bolesti kod njene možda najslavnije žrtve, bivšeg američkog predsednika Ronalda Regana. Posle deset godina teške bolesti, Regan je preminuo od Alchajmera u 94. godini. Doktor Pitersen kaže da su od tada preduzeti ogromni koraci u našem shvatanju bolesti, uz najveći progres u poslednjih samo pet godina. Pitersen je naglasio veoma važna otkrića o biohemijskim uzrocima bolesti, nove tehnike za rano uspostavljanje dijagnoze i bolji pristup nezi pacijenata sa Alchajmerom. Ali u cilju stvaranja realne razlike u životu tih pacijenata, Pitersen kaže da postoji ogromna potreba za delotvornijim tretmanima koji će imati uticaj na osnovni tok bolesti. Najnovija donacija za istraživanje Obamine administracije, namenjena je da bi se to promenilo. Doktor Frensis Kolins direktor Nacionalnih instituta za zdravlje, kaže da će istraživanje koje je omogućila ova donacija pomoći da se brže pronađe lek, cilj koji sada izgleda bliže nego ikada ranije. I ostali stručnjaci dele takvu nadu. Gaj Ejkin je predsednik Američke zdravstvene fondacije koja finansira istraživanja Alchajmerove bolesti i drugih degenerativnih bolesti povezanih sa starenjem. „ Vek nakon što su je naučnici prvi put otkrili, Alchajmerova bolest ostala je nerešiva medicinska misterija, bez naznaka uzroka ili leka. Stručnjaci su, medjutim, uvereni da bi, uz dalje rezultate istraživanja i uz čvrstu političku podršku, bitka da se savlada Alchajmerova bolest uskoro mogla da bude dobijena.